Landsretten stadfæster byrettens dom for overtrædelse af straffelovens § 191, stk. 1, 1. pkt., våbenbekendtgørelsens § 43, stk. 4, jf. § 14, stk. 1, nr. 9, lov om forbud mod visse dopingmidler § 4, jf. § 3, s... Vis mere
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Liv og legeme;
Narkotika;
Våben, eksplosiver og fyrværkeri;

UDSKRIFT
AF

ØSTRE LANDSRETS DOMBOG
____________

D O M

Afsagt den 17. juni 2010 af Østre Landsrets 18. afdeling

(landsdommerne Helle M. Jardorf (kst.), Ulla Staal og Michael Dorn med domsmænd).

18. afd. a.s. nr. S-2399-09:

Anklagemyndigheden

mod

Tiltalte

(cpr.nr. Født 1973)

(advokat Anders Németh, besk.)

Frederiksberg Rets dom af 11. august 2009 (2-1145/2009) er anket af Tiltalte med endelig

påstand om frifindelse i forhold 4 og i øvrigt formildelse.

Anklagemyndigheden har påstået skærpelse.

Der er til brug for ankesagen foretaget personundersøgelse i henhold til retsplejelovens §

808.

Der er i landsretten afgivet supplerende forklaring af tiltalte og af vidnerne Forurettede 1,

Forurettede 2 og Vidne, der alle har forklaret i det væsentlige som i byretten.

Der er i landsretten afspillet en videooptagelse fra overvågningskameraet opsat uden for

Restauration.   



- 2 -

Landsrettens begrundelse og resultat

Også efter bevisførelsen for landsretten, herunder tiltaltes erkendelse af at have tildelt

Forurettede 1 et spark i hovedet og Forurettede 2 et knytnæveslag i an-sigtet, de afgivne

vidneforklaringer samt den foreviste videooptagelse, findes det godtgjort, at tiltalte har

øvet vold som beskrevet i forhold 4, og at hans handlinger ikke har været nødvendige for at

modstå eller afværge et påbegyndt eller overhængende uretmæssigt an-greb, således at

handlingerne er straffri i medfør af straffelovens § 13, stk. 1 eller 2. Det tiltrædes derfor, at

tiltalte er skyldig i anklageskriftets forhold 4.

Straffen findes passende.   

Af de grunde, der herom er anført af byretten, tiltrædes det, at tiltalte frakendes retten til at

udøve virksomhed som dørmand eller anden adgangskontrollerende funktion i restaura-

tionsvirksomheder, jf. straffelovens § 79, stk. 1 og 2, idet frakendelsesperioden dog fast-

sættes til 3 år fra landsrettens dom.

Med denne ændring stadfæster landsretten dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at rettighedsfrakendelsen

sker i 3 år fra landsrettens dom.

Tiltalte skal betale sagens omkostninger for landsretten, dog betaler statskassen endeligt

6.800 kr. + moms af salæret til forsvareren.